open-index/open-wikipedia-markdown huggingface dataset:
Siete Partidas

**Las Siete Partidas** on laajin keskiaikainen lakikokoelma, joka koottiin ja kirjoitettiin Kastilian ja Leonin kuninkaan Alfonso X:n (Viisaan) hallitessa 1200-luvun puolivälissä. Lakikokoelmalla oli suuri vaikutus myös Latinalaisessa Amerikassa, jossa sitä noudatettiin aina 1800-luvulle saakka.

Teos perustuu roomalaiseen lakiin, patriarkkojen ja kirkkoisien määräyksiin sekä Kastilian ja Leonin omiin lakeihin. Las Siete Partidas on suuresti vaikuttanut espanjalaisen maailman oikeuskäsitykseen ja henkiseen ilmapiiriin jatkuvasti otettavien uusintapainostensa kautta. Las Siete Partidasin ensimmäinen painos julkaistiin Sevillassa vuonna 1491. Teos ilmestyi lähes nykyisessä kirjoitusasussaan vuonna 1555 kuninkaallisen Intioiden neuvoston toimeksiannosta kuninkaallisen Intioiden neuvoston jäsenen, lisensiaatti Gregorio Lópezin, toimittamana. Painajana oli Andrea de Portonarisin kirjapaino Salamancassa. Teoksesta otetaan edelleenkin uusia painoksia. Las Siete Partidasin vuoden 1555 painoksen nimilehdellä mainitaan painoksen toteuttajaksi Intioiden kuninkaallinen neuvosto. Lakikokoelman avulla merentakaiset maat yritettiin liittää tiukasti emämaahan. Nimilehden taustalla Kaarle V osoittaa suosiotaan lisensiaatti Lópezille seuraavin sanoin:

 
## Lähteet

Pariisissa vuonna 1855 painettu espanjankielinen Las Siete Partidas, joka käsittää viisi nidosta ja neljätuhatta sivua. Vuonna 2004 ilmestyi viimeisin painos Espanjan valtion kustantamana.
Under the Blade

**Under The Blade** on hard rock -yhtye Twisted Sisterin esikoisalbumim, joka julkaistiin 18. syyskuuta 1982. Albumi ei saavuttanut kummempaa suosiota ilmestyessään, mutta on tähän mennessä myynyt kolminkertaista platinaa. Under the Blade edustaa Twisted Sisterin albumeista tyylillisesti eniten perinteistä heavy metalia.

## Kappaleet
Kaikki kappaleet kirjoittanut Dee Snider.

# 
# 
# 
# 
# 
# 
# 
# 
#  (Bonuskappale)
# 

## Arvostelut
* Allmusic: 
* PopMatters: 

## Lähteet

## Aiheesta muualla
* 
*
New Model Army (yhtye)

**New Model Army** on vuonna 1980 perustettu englantilainen rockyhtye. Se tunnetaan eri tyylejä yhdistelevästä musiikistaan sekä vahvan kantaa ottavista sanoituksistaan.

Yhtyeen keulahahmo, laulaja Justin Sullivan, on tunnettu myös poliittisesta aktivismistaan. Hän on toiminut muun muassa luonnonsuojelun sekä humaanimman siirtolaispolitiikan puolesta.

Yhtyeen nimi tulee parlamentaristien Englannin sisällissodan aikana muodostamasta New Model Armyna tunnetusta armeijasta.

## Musiikki
Vuosikymmenten mittaan New Model Army on tehnyt hyvin erilaista musiikkia. Yhtyeen varhaisimpia albumeja voisi luonnehtia melodiseksi punkiksi. Myöhemmin mukaan tuli folk- ja R&B-vaikutteita. Sittemmin yhtyeen musiikkia on luonnehdittu muun muassa post-punkiksi, indie rockiksi, jopa goottirockiksi ja metalliksi. Musiikkia luonnehditaan usein intensiiviseksi ja voimakkaaksi, jopa vihaiseksi. Yhtyeen kappalevalikoima on kuitenkin monipuolinen ja sisältää myös hitaita, akustisia balladeja, joissa on vahvoja tunnelatauksia.

## Diskografia

### Studioalbumit
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Livealbumit
* Raw Melody Men (1991)
* BBC Radio One Live in Concert (1993)
* All of This – The “Live” Rarities (1999)
* ...& Nobody Else (1999)
* Fuck Texas, Sing for Us (2008)
* Night Of A Thousand Voices 2CD+DVD (2018)
* Sinfonia 2CD+DVD (2023)

### Kokoelma-albumit
* 
* 
* 
* 
* 
* 
* 
* 
* 
* 
* 
* 
* 

### Videot
* 
* 
* 
* 
* 
* 

### Singlet
* ”Bittersweet” (1983)
* ”Great Expectations” (1983)
* ”The Price” (1984)
* ”No Rest” (1985)
* ”Better Than Them - The Accoustic EP” (1985)
* ”Brave New World” (1985)
* ”51st State” (1986)
* ”Adrenalin” (1986)
* ”Poison Street” (1987)
* ”Lights Go Out/ Poison Street” (1987)
* ”White Coats EP” (1987)
* ”New Model Army EP” (1987)
* ”Stupid Questions” (1989)
* ”I Love The World” (1989, promo)
* ”Vagabonds” (1989)
* ”Green & Grey” (1989)
* ”Get Me Out” (1990)
* ”Purity” (1990)
* ”Space” (1991)
* ”Here Comes The War” (1993
* ”Understand U” (1993, promo)
* ”Living In The Rose – The Ballads EP” (1993)
* ”Gimme Shelter” (1993, feat. Tom Jones)
* ”Vengeance 1994” (1994)
* ”Wonderful Way to Go / Refugee” (1998)
* ”Queen Of My Heart” (1998
* ”You Weren't There” (2000, promo)
* ”Orange Tree Roads” (2000, promo)
* ”Island” (2005, iTunes)
* ”BD3 – Rumour & Rapture” (2006)
* ”BD3 – To Fall in Love with” (2006)
* ”Wired” (2007)

### DVD:t
* 
* Justin Sullivan & Friends Live(2004)
* Anthology 1980 - 2010 (2010) 3 DVD
* 30TH Anniversary Concerts Live (2011), 2 DVD / 4 CD
* Between Dog And Wolf – The New Model Army Story (2014)
* 40th Anniversary Global Gathering (2021), 2 DVD

## Aiheesta muualla

* New Model Armyn viralliset kotisivut 
* 
* New Model Army Allmusic-sivustolla 
* New Model Army Facebookissa
Ҟ

**Ҟ** on kyrillinen kirjain. Se on abhaasin aakkosten kahdeskymmeneskuudes kirjain. Sen pohjana on kyrillinen к, johon on lisätty poikkiviiva.

## Ääntäminen
Ҟ ääntyy abhaasissa uvulaarisena ejektiivinä //.
Burgumer Mar

**Burgumer Mar** () on järvi lähellä Burgumin asutuskeskusta, Tytsjerksteradielin kunnassa, Alankomaissa. Järvi on muodostunut viimeisimmän jääkauden aikana. 

15. maaliskuuta 2007 lähtien järven friisinkielinen nimi on ollut virallinen. Aikaisemmin hollanninkielinen nimi oli ainoa virallinen nimi.

## Lähteet
Requerimiento

**Requerimiento** oli instrumentti, jonka luettuaan konkistadorit saattoivat käydä oikeutettua sotaa intiaaneja vastaan. Ennen valloitustoimiin ryhtymistä oli konkistadorien kuulutettava requerimienton teksti intiaaneille, jotta entrada, valloitus, olisi laillinen. Requerimiento oli voimassa useita vuosikymmeniä. Lopulta sen sisällöstä poistettiin sana *conquista*, sanan ja espanjalaisten itsensä saaman pahan maineen vuoksi Musta Legenda. Requerimienton tekstin laati kuninkaallisen neuvoston jäsen tohtori Juan López Palacios Rubios vuonna 1510 Pedrarias Dávilan retkikunnan käyttöön. Requerimiento on ainutlaatuinen asiakirja valloitussotien historiassa. Requerimiento on käännetty kaikille suurille kielille.

## Lähteet

* Casas, Bartolomé de las; Apologia o Declaración y defensa universal de los derechos del hombre y de los pueblos. Salamanca 1999.
Medal of Honor: Underground

**Medal of Honor: Underground** on DreamWorks Interactiven kehittämä ja Electronic Artsin julkaisema ensimmäisen persoonan ammuntapeli. Peli on julkaistu vuonna  PlayStationille. Rebellion Developments on tehnyt pelistä käännöksen Game Boy Advancelle, joka on julkaistu vuonna .

Peli sijoittuu toiseen maailmansotaan ja se on jatko-osa *[[Medal of Honor (videopeli)|Medal of Honorille]]*. 

## Pelaaminen
Pelihahmona *Undergroundissa* ohjataan ranskalaista vastarintataistelija Manon Batistea, joka oli jo edeltäjässä yhdysvaltalaisten neuvonantajana. Peli sijoittuu ensimmäistä *Medal of Honoria* edeltävään aikaan, jolloin vastarintataistelijat sotivat natsi-Saksan miehitystä vastaan, ja jolloin  Yhdysvallat ei ollut vielä liittynyt sotaan. Kun juoni etenee, Manon värvätään OSS-tiedustelupalveluun, ja hän alkaa suorittaa salaisia tehtäviä Saksan valloittamassa Euroopassa ja Afrikassa. Tehtäviin lukeutuu muun muassa V1-ohjus-tehtaiden sabotoimista ja sotavankien vapauttamista. Pelin kartat sijoittuvat Kreikkaan, Pohjois-Afrikkaan, Monte Cassinolle ja Saksaan. Ensimmäiset kartat sijoittuvat Ranskaan miehityksen alkamisen aikoihin, ja viimeiset taasen miehityksen loppumiseen.

## Lähteet

## Aiheesta muualla
* 
*
Arne Garborg

**Arne Garborg** (*Aadne Eivindsson Garborg*) (25. tammikuuta 1851 – 14. tammikuuta 1924) oli norjalainen kirjailija. Hän pyrki edistämään uusnorjan käyttöä kirjallisuudessa ja muun muassa käänsi *[[Odysseia]]n* uusnorjaksi.

Garborg julkaisi uusnorjankielistä sanomalehteä *Fedraheim*. Isänmaallisuuden ja uskonnon sijasta  Garborg tarttui teoksissaan ajan polttaviin kysymyksiin ihmisten elämässä ja tavallisten ihmisten mahdollisuuksiin vaikuttaa poliittiseen päätöksentekoon. Garborgin kirjoituksia luettiin Suomessa tarkkaan, ja niitä pidetään yhtenä innoittajana Suomessa silloin virinneille kansallisen kirjallisuuden pyrkimyksille. 

Garborgin puoliso oli kirjailija Hulda Garborg.

## Teokset
* *Ein Fritenkjar* (1878)
* *Bondestudentar* (1883)
* *Forteljingar og Sogar* (1884)
* *Mannfolk* (1886)
* *Uforsonlige* (1888)
* *Hjaa ho Mor* (1990) 
* *Kolbotnbrev* (1890)
* *Trætte Mænd* (1891)
* *Fred* (1892)
* *Jonas Lie. En Udviklingshistorie* (1893)
* *Haugtussa* (1895) (Runoja)
* *Læraren* (1896)
* *Den burtkomme Faderen* (1899)
* *I Helheim* (1901)
* *Knudahei-brev* (1904) 
* *Jesus Messias* (1906)
* *Heimkomin Son* (1906)
* *Dagbok 1905–1923* (1925–1927)
* *Tankar og utsyn* (1950)

### Suomennetut teokset
* *Kadotettu isä* (*Den burtkomme faderen*); suom. Irene Mendelin, Otava 1904
* *Kyläkertomuksia* (*Forteljingar og sogur*), novellikokoelma; suom. Minna Canth; G. W. Edlund 1886
* *Leiv*; suom. Loiva, Wiipuri: Kurikka 1888 (eripainos Wiipurin Sanomista)
* *Paholaiselle luvattu*; suom. Niilo Kivinen, Waasan painoyhtiö 1886
* *Rauha* (*Fred*); suom. Katri Ingman, Suomen kirja 1946
* *Talonpoikais-ylioppilaita* (*Bondestudentar*); suom. F.A.C. (= Fredrik Alfred Castrén), Kuopion uusi kirjapaino 1891
;Näytelmiä
* *Kilvoittelija* (*Laeraren*, 1896)

## Lähteet

## Aiheesta muualla

* Vapaasti ladattavia Arne Garborgin e-kirjoja Projekti Lönnrotilta sekä Project Gutenbergiltä
* Arne Garborgin kaikki teokset.
Ҝ

**Ҝ** on kyrillinen kirjain. Se on vuosina 1958–1991 käytössä olleen azerin kyrillisten aakkosten viidestoista kirjain. Sen pohjana on kyrillinen к, johon on lisätty pystyviiva. Vuonna 1992 käyttöön otetussa latinalaiseen kirjaimistoon pohjautuvassa aakkostossa äännettä merkitään kirjaimella g.

## Ääntäminen
Ҝ ääntyy azerissa soinnillisena velaarisena klusiilina //.
Delmenhorst

**Delmenhorst** on kaupunki Ala-Saksin osavaltiossa, luoteisessa Saksassa. Se kuuluu Bremenin ja Oldenburgin metropolialueeseen. Vuoden 2011 väestönlaskennassa siellä oli 73&nbsp;332 asukasta, ja pinta-alaltaan se on 62,36 neliökilometrin suuruinen. Asukastiheys kaupungissa on 1 252 as./km². 

Delmenhorst mainittaan ensimmäisen kerran kirjallisessa tekstissä vuonna 1254. Itsenäiseksi kaupungiksi se julistettiin 15. heinäkuuta vuonna 1371. 

## Ystävyyskaupungit
*  Allonnes
*  Borisoglebsk
*  Eberswalde
*  Kolding
*  Lublin

## Lähteet

## Aiheesta muualla

* Viralliset sivut
Petey Pablo

**Moses Barrett III**, artistinimi: **Petey Pablo** (s. 10. syyskuuta 1979 Greenville, Pohjois-Carolina, Yhdysvallat), on yhdysvaltalainen rap-artisti.

Pablon kappaleita ovat muun muassa ”Raise Up” ja Lil Jonin tuottama ”Freak-A-Leek”. Hän on tehnyt musiikkia muun muassa EA Gamesin videopeliin *[[Need for Speed: Underground]]* ja vuoden 2006 elokuvaan *[[Step Up (elokuva)|Step Up]]* kappaleen ”Show Me the Money”. Kappale ”Vibrate” on hip hopia *The Source* aikakauslehden jokavuotisella hip hop- ja rap-kokoelmalevyllä.

## Diskografia
* *[[Diary of a Sinner: 1st Entry]]* (2001)
* *[[Still Writing In My Diary: 2nd Entry]]* (2004)

## Lähteet

## Aiheesta muualla
* Petey Pablon kotisivut
Burial

**Burial** on norjalaisen Extol-yhtyeen ensimmäinen studioalbumi, joka julkaistiin 22. joulukuuta 1998. Allmusicin Mike DaRoncon mukaan albumi oli "tuulahdus raikasta ilmaa tyylilajissa, joka painopiste on saatanallisissa metkuissa." Vuonna 2010 HM-lehti sijoitti albumin 13. sijalle 100 kaikkien aikojen parasta kristillistä metallialbumia -listallaan.

## Yleiskatsaus

Albumi äänitettiin *Børud Lydskredderissä*, Norjassa ja masteroitiin *The Mastering Roomissa*. *Burial* oli ruotsalaisen levy-yhtiön *[[Endtime Productions]]in* ensimmäinen julkaisu. *Burialin* musiikkityyliä on luokiteltu joko death-black metaliksi tai yksinkertaisesti metalliksi, koska elementtejä on useasta metallimusiikin alalajista. *Burial* on pääasiassa sekoitus power metalia, vanhan liiton death metalia ja perinteistä heavy metalia, josta esimerkkinä toimii "Renhetens Elv" -kappaleen pääriffi. Lisäksi kappaleet sisältävät väliosia, jotka sekoittavat elementtejä muun muassa industrialista, kuten kappaleella "Justified" sekä jazzista ja sinfonisesta musiikista, kuten kappaleella "Tears of Bitterness". Vieraileva muusikko Maria Riddervold vastaa viulun soitosta kappaleilla *Embraced* ja "Tears of Bitterness". Kappale "Jesus Kom Til Jorden For Å Dø" on doom metal -sovitus samannimisestä virrestä.

Allmusicin mukaan musisointi *Burialilla* on virtuoosimaista, teknisesti poikkeuksellisen tarkasti soitettua sekä sisältää yllättäviä sovituksia ja kokeellisia kappalerakenteita. Korroosio.fi:n kriitikko Aki Nuopponen kuvaili *Burialin* sisältävän "paljon erilaisia tyylittelyjä, kuten lähes äärimmäisimpiä aggressiivisia tykityksiä ja kauniisiin mittoihin yltäviä kitaraharmonioita, pääpainon ollessa kuitenkin varsin kieroutuneissa riffittelyissä ja ärhäköissä suunnissa." *Burialia* on nimitetty "mestariteokseksi", ja albumin julkaisun aikaan norjalaislehti Scream nimitti Extolia "Norjan toiseksi parhaimmaksi metalliyhtyeeksi".

## Kappaleet
#
#
#
#
#
#
#
#
#
#
#
#

## Yhtyeen kokoonpano albumilla
* Peter Espevoll &ndash; laulu
* Eystein Holm &ndash; basso
* Christer Espevoll &ndash; kitara, taustalaulu
* David Husvik &ndash; rummut, taustalaulu
* Ole Børud &ndash; kitara, taustalaulu

### Vierailevat muusikot
* Maria Riddervold &ndash; viulu kappaleilla *Embraced* ja *Tears of Bitterness*
* Arnold Børud &ndash; kosketinsoitin

## Lähteet

## Aiheesta muualla
* 
* Albumin arvio Korroosio.fi-sivulla 
* 
* Albumin arvio The Metal Observer -sivulla
Poliittisen kentän pirstoutuminen

**Poliittisen kentän pirstoutuminen** tarkoittaa politiikassa kannatuksen ja vallan hajoamista useille ryhmille tai puolueille. Poliittisen kentän liiallinen pirstoutuminen tarkoittaa sitä, että parlamentissa tai muussa päätöksiä tekevässä elimessä on niin paljon pieniä ryhmäkuntia tai puolueita, että enemmistökoalitioiden kokoaminen käy vaikeaksi. Etenkin enemmistöparlamentarismiin ja vahvoihin hallituksiin tukeutuvassa järjestelmässä tämä saattaa hankaloittaa päätöksentekoa. Sen vastakohta on poliittisen vallan keskittyminen.

Suomessa poliittisen kentän pirstoutumisesta puhutaan yleensä vaalijärjestelmän uudistamista suunniteltaessa, koska sillä pyritään oikeuttamaan äänikynnyksen säilyminen. Tällöin suhteellisen vaalitavan väitetään edistävän poliittisen kentän pirstoutumista.

## Lähteet
Perhesopimus

**Perhesopimus** (engl. family constitution, family creed, family charter tai family
agreement) on perheyhtiöissä vapaaehtoinen, kirjallinen sopimus, jossa yrittäjäperheen jäsenet määrittelevät perheen yhteisen vision ja periaatteet tai säännöt. Perhesopimus koskee yleensä sekä osakkaana olevia että niitä perheenjäseniä, jotka eivät ole osakkaana tai työsuhteessa yhtiössä. Perhesopimus toimii käytännöllisenä ohjeena ja konfliktienhallinnan työkaluna ehkäisemään ristiriitoja sekä perheenjäsenten välillä että liiketoiminnassa.

## Lähteet
* *Daniela Montemerlo; John L. Ward. *[http://books.google.com/books?id=l1Q3Wg6Q5IgC The Family Constitution: Agreements to Secure and Perpetuate Your Family and Your Business]*. Family Enterprise Publisher; 2005. .

## Aiheesta muualla
*''A constitution is a tool to preserve a family’s legacy'', Frederick D. Lipman, Linsey B. Bozzelli. *Family Business Magazine,* 2012.
Gandhinagar

**Gandhinagar** (, ) on Gujaratin osavaltion pääkaupunki Intian länsiosassa. Vuoden 2011 väestönlaskennassa kaupungissa oli 206&nbsp;167 asukasta.

Gandhinagar on yksi Intian kolmesta kaupungista, jotka on rakennettu suunnitelman mukaan. Kaupunkisuunnitelma on saanut vaikutteita Le Corbusierin suunnitelmasta Chandigarhin asemakaavaksi. Gandhinagar sijaitsee Sabarmati-joen rannalla. Osavaltion suurin kaupunki ja entinen pääkaupunki Ahmedabad on kolmenkymmenen kilometrin päässä. Osavaltion pääkaupungin asema siirtyi Gandhinagariin 1970.

Gandhinagarissa on kolme vuodenaikaa: kesä, monsuuni ja talvi. Monsuunin aikana kesäkuun puolivälistä syyskuun puoliväliin sää on kosteaa, muulloin on niin kuivaa että joki kuivuu pieneksi puroksi.

## Lähteet

## Aiheesta muualla
Road Town

**Road Town** on Brittiläisten Neitsytsaarten pääkaupunki, joka sijaitsee alueen pääsaarella Tortolalla, sen keskiosissa olevan hevosenkengän muotoisen Road Harbourin sataman ympärillä. Kylän asukasluku oli 9&nbsp;400 vuonna 2004.

## Aiheesta muualla

*Map and Guide of Road Town 
*Detailed map of Road Town 
*Island map of Tortola
Idriss Carlos Kameni

**Idriss Carlos Kameni** (s. 18. helmikuuta 1984 Douala, Kamerun) on kamerunilainen jalkapallomaalivahti. Hän on pelannut seuratasolla Ranskassa, Espanjassa ja Turkissa.

Myös hänen veljensä Mathurin Kameni pelaa maalivahtina egyptiläisessä Haras El Hodood-seurassa.

## Ura
Loistavista reflekseistä ja rangaistuspotkutorjunnoista tunnettu Kameni aloitti uransa Le Havressa, josta hänet lainattiin muihin seuroihin hänen turhauduttuaan vähäiseen peliaikaan. Kameni lainattiin Saint-Etienneen kaudeksi 2003, mutta hän ei pelannut siellä yhtään ottelua. Kamenin oli tarkoitus siirtyä lainaan Wolverhamptoniin kaudeksi 2004, mutta siirto kariutui, koska Kameni ei saanut työlupaa. Espanyol kiinnitti huomionsa häneen, ja Kameni allekirjoitti sopimuksen seuran kanssa 28. elokuuta 2004. Siirtosumma oli $600&nbsp;000.

Toistaiseksi Kamenin suurin saavutus on se, että hän on maailman nuorin jalkapallon olympiakullan voittanut pelaaja. Olympiakullan hän voitti Sydneyn olympialaisissa 2000, kun hän oli vasta 16-vuotias. Kameni oli mukana MM-kisoissa Etelä-Koreassa/Japanissa 2002 ja Etelä-Afrikassa 2010, sekä Afrikan mestaruuskilpailussa vuosina 2002, 2004, 2006, 2008 ja 2010.

## Saavutukset

* Olympiakultaa: 2000
* Afrikan paras maalivahti: 2003
* Espanjan Cupin voitto: 2006

## Lähteet
Maria Tschetschulin

**Maria Tschetschulin** (myös **Marie**; 31. heinäkuuta 1852 Helsinki – 19. syyskuuta 1917 Helsinki) oli Suomen ja Pohjoismaiden ensimmäinen ylioppilastutkinnon suorittanut nainen. Hän suoritti sen vuonna 1870.

## Henkilöhistoria
Maria Tschetschulin syntyi kesällä 1852 helsinkiläiseen kauppiasperheeseen. Hänen venäläissukuinen isänsä, kauppaneuvos Feodor Tschetschulin omisti höyrylaivoja ja menestyi kauppiaana kohtalaisesti. Maria Tschetschulinin äiti Hilda (o.s. Eckstein) oli ruotsalaista syntyperää, ja hänenkin suvussaan oli harrastettu kaupankäyntiä. Perheeseen kuului myös kolme nuorempaa sisarta: Mélanie, Agnes ja Eugénie.

Maria Tschetschulin pääsi perheen varakkuuden vuoksi opiskelemaan ja haki Helsingin yliopiston kanslerilta sukupuolensa vuoksi erikoislupaa suorittaa  ylioppilastutkinto. Hän sai luvan ja suoritti tutkinnon toukokuussa 1870, ensimmäisenä naisena Pohjoismaissa. Tosin samana vuonna Ruotsissa naiset saivat oikeuden suorittaa ylioppilastutkinnon, mutta ensimmäiset naisylioppilaat valmistuivat siellä vasta kaksi vuotta Tschetschulinin jälkeen.

Tschetschulin ei jatkanut opintoja yliopistossa, sillä isän kuolema ja perheen vararikko pakottivat hänet ryhtymään palkkatyöhön koti- ja ulkomaankaupan alalle. Hänen elätettävinään olivat äiti, isoäiti ja nuoremmat sisarukset. Kolme vuotta myöhemmin Suomen toisena naisylioppilaana valmistuneen Emma Irene Åströmin mukaan Tschetschulin ei ollut edes halukas osallistumaan luennoille, joilla oli vain miespuolisia kuuntelijoita. Tschetschulin erosi muodollisesti yliopistosta 4. lokakuuta 1873.

Vuonna 1889 Tschetschulin siirtyi Suomen Höyrylaiva Osakeyhtiön palvelukseen yrityksen laajentaessa toimintaansa uusille reiteille. Hän hoiti yrityksen Helsingin-konttorissa kirjanpitoa ja kirjeenvaihtoa, ja siinä hänen opinnoistaan ja kielitaidostaan oli epäilemättä hyötyä.

Tschetschulin kuoli 65-vuotiaana Helsingissä syksyllä 1917. Vaikka Tschetschulin suoritti ylioppilastutkinnon Suomessa ensimmäisenä naisena, hän on jäänyt paljolti Emma Irene Åströmin varjoon, koska ei suorittanut maisterin tutkintoa vaan jäi pois julkisuudesta ylioppilastutkinnon suoritettuaan. Tschetschulin ei noussut enää vanhempanakaan parrasvaloihin, toisin kuin maisteriksi valmistunut, kunniatohtoriksi vihitty ja viimein riemumaisteriksi seppelöity Åström.

## Lähteet

* *Biograafisia tietoja Suomen naisista eri työaloilla*. 1896. Suomen Naisyhdistys, Helsinki.
* Utrio, Kaari 2006: *Suomen naisen tie: Pirtistä parlamenttiin*. Kustannusosakeyhtiö Tammi, Helsinki.
*
Yhdistyneiden kansakuntien talous- ja sosiaalineuvosto

**Yhdistyneiden kansakuntien talous- ja sosiaalineuvosto** (engl. *Economic and Social Council*, **ECOSOC**, ransk. *le Conseil économique et social des Nations unies*, **CÉSNU**) ) on YK:n toimielin, joka tukee yleiskokousta edistämällä kansainvälistä taloudellista ja sosiaalista yhteistyötä sekä kehitystä. Neuvostoon kuuluu 54 jäsentä, jotka valitaan yleiskokouksessa kolmivuotiskaudeksi. Kaikki jäsenmaat voivat asettua ehdolle, mutta käytännössä kehitysmaita ei yleensä ECOSOCiin valita. Puheenjohtajakausi kestää vuoden kerrallaan, ja tehtävään on ollut tapana valita joku pienistä tai keskikokoisista maista.  

Joka maalla on yksi ääni, ja päätökset tehdään enemmistöpäätöksinä läsnäolijoiden kesken. Vuonna 2004 neuvoston puheenjohtajana toimi suomalainen suurlähettiläs Marjatta Rasi. 

ECOSOC perustettiin vuonna 1945, ja aluksi siihen kuului 18 maata. Vuodesta 1965 jäseniä on ollut 21 ja vuodesta 1971 alkaen 54. ECOSOC kokoontuu vuosittain heinäkuussa neljän viikon mittaiseen kokoukseen. Vuodesta 1998 alkaen on pidetty huhtikuussa lisäkokous, johon osallistuu myös Kansainvälisen valuuttarahaston (IMF) ja Maailmanpankin johtoa.

Esimerkkinä ECOSOCin päätöksestä on YK:n UNAIDS-ohjelman perustaminen. Ohjelmassa yhdistyvät useiden YK-järjestöjen resurssit WHO:sta ja UNICEFista Maailmanpankkiin ja kehitysapujärjestö UNDP:hen.

## Katso myös
* Yhdistyneiden kansakuntien talous- ja sosiaalineuvoston puheenjohtaja
* Luettelo Yhdistyneiden kansakuntien talous- ja sosiaalineuvoston jäsenvaltioista

## Lähteet

## Aiheesta muualla

* ECOSOC:n virallinen sivusto
Écossaise

**Écossaise** ( ’skotlantilainen’) on keskieurooppalainen kansantanssi 1700-luvun lopulta. Tyypiltään se on ryhmässä tanssittava kontratanssi 2/4-tahtilajissa. Nimestään huolimatta sillä ei ole mitään yhteistä skotlantilaisen tanssimusiikin kanssa, vaan sen juuret liittyvät englantilaisiin tansseihin (country dance). Écossaise oli Keski-Euroopassa suosittu seuratanssi 1830-luvulle saakka. Se on vaikuttanut suomalaiseen sottiisiin ja jenkkaan. 

Monet säveltäjät  ovat käyttäneet écossaisen muotoa, muun muassa Franz Schubert (opus 18, 33 ja 67), Ludwig van Beethoven ja Frédéric Chopin (opus 72).

## Lähteet
Jade-buddhan temppeli

**Jade-buddhan temppeli** on Shanghaissa sijaitseva vuonna 1882 rakennettu temppeli. Sinne on sijoitettu kaksi buddhan jadeveistosta, jotka on tuotu Burmasta.

Temppeli on ulkoisesti Song-dynastian (960–1279) tyylin mukainen, ja sitä voi harhaanjohtavasti luulla todellista vanhemmaksi. Temppeli vahingoittui tulipalossa vuonna 1918, mutta se kunnostettiin entiselleen. Veistokset eivät vahingoittuneet.

Kaksi jade-buddhan patsasta, joiden mukaan koko temppeli on nimetty, sijaitsevat Lepäävän buddhan hallissa. 96 senttimetriä korkea yhdestä jadekappalesta veistetty lepäävä buddha makaa mahonkialustalla. Se kuvaa nirvanaan vaipuvaa Sakyamuni-buddhaa.

Temppelin varsinainen nähtävyys on temppelirakennuksen toisessa kerroksessa sijaitseva kaksimetrinen istuva buddha, joka on veistetty yhdestä valkoisesta jadelohkareesta ja painaa lähes 1000 kiloa.

## Lähteet
*

### Viitteet

## Aiheesta muualla
Bernard d’Espagnat

**Bernard d’Espagnat** (22. elokuuta 1921 Fourmagnac, Lot – 1. elokuuta 2015 Pariisi) oli ranskalainen, todellisuuden luonnetta koskevista kysymyksenasetteluistaan tunnettu fyysikko.

## Teoksia
*1965 – Conceptions de la physique contemporaine; les interprétations de la mécanique quantique et de la mesure.
*1971 – Conceptual Foundations of Quantum Mechanics.
*1979 – A la recherche du réel, le regard d’un physicien. (In Search of Reality)
*1982 – Un atome de sagesse, propos d’un physicien sur le réel voilé.
*1984 – Nonseparability and the Tentative Descriptions of Reality.
*1985 – Une incertaine réalité; le monde quantique, la connaissance et la durée.
*1990 – Penser la science ou les enjeux du savoir.
*1990 – Georges d’Espagnat.
*1993 – Regards sur la matière des quanta et des choses (en collaboration).
*1994 – Le Réel voilé, analyse des concepts quantiques (Veiled Reality: An Analysis of Present-day Quantum Mechanical Concepts)
*1997 – Physique et réalité, un débat avec Bernard d’Espagnat
*1998 – Ondine et les feux du savoir. Carnets d’une petite sirène
*2002 – Traité de physique et de philosophie (2006 On physics and philosophy. Princeton University Press)

## Lähteet
Lumikola

**Lumikola** on lumen siirtämiseen tarkoitettu työväline. Lumikola on matalareunainen yleisimmin 80 cm leveä ja runsaan puoli metriä syvä putkiaisalla työnneltävä siirtolava, joko pelti-, muovi- tai lujitemuovi-rakenteinen (lasikuitua). Osa lumikolista on HD-polyetyleenimuovia tai polypropeenia. Osassa lumikolia kestävyyttä on parannettu metallisella kärkivahvikkeella. Keskikokoinen lumikola vetää 40-60 litraa lunta. Yleisimmin lumikola on käytettynä pienehköillä omakotitalojen pihoilla. Sitä tarvitaan myös esimerkiksi kiekkopelipaikkojen puhdistamiseen ja lumen pudottamiseen katolta.

Lumikolaa työnnetään maassa eteenpäin. Lumi keräytyy kolan lavaan. Vastasatanut lumi on kevyttä kolattavaa, mutta tamppautunut tai märkä lumi vaatii voimia. Kolan käyttö käy raskaaksi myös silloin, kun satanut kerros on vahva ja kola täyttyy hetkessä. 

Kolan tyhjennys tapahtuu kääntämällä kola pystyyn putkiaisaa nostamalla. Sen jälkeen polvella voi työntää kolaa eteenpäin samalla kun sitä nostaa maasta ylös. Näin kolassa ollut lumi muodostaa kasan.

## Lähteet

## Aiheesta muualla
* Kauppalehti: Tämän talven ehdoton hittituote: Lumikola 
* Helsingin Sanomat: Uusi väline saimaannorpan suojeluun: lumikola
Noljakan kirkko

**Noljakan kirkko** on Joensuun evankelisluterilaisen seurakunnan uusin kirkko, se valmistui Noljakanmäen rinteeseen 1997. Kirkon suunnittelivat Ari-Jukka ja Veijo Martikainen.

Istumapaikkoja Noljakan kirkossa on noin 200 hengelle. Kirkon muissa tiloissa on kahvio noin 50–80 hengelle, takkahuone 20 hengelle ja ryhmätyötiloja. Kirkkosalin urut ovat urkurakentamo Hans Heinrichin 16-äänikertaiset urut.

Noljakan kirkossa on messu sunnuntaisin kello 13. Kirkossa järjestetään myös kansainvälisiä englanninkielisiä messuja.

Kirkko kaavailtiin aluksi kasvavan Noljakan kaupunginosan seurakuntataloksi, mutta suunnittelu- ja rakennusaikana se laajeni oikeaksi kirkoksi. Vaalea kirkko on keskeisellä paikalla pääväylän eli Noljakantien varressa ostoskeskuksen ja koulun vieressä.

## Taideteokset
Noljakanmäen rinteessä seisova, valoisa ja avara valkoinen kirkko tuo kauniisti esille taideteoksiaan. 
Kirkon taideteoksista erottuvin on Hannu Konolan lasimaalaus *Tie, totuus ja elämä*, joka kuvaa ihmisen pelastumisen tietä. Muita näkyviä teoksia ovat kirkon pääoven yläpuolelle sijoitettu Jyrki Puhakan puureliefi *Elämän ja uskon portaat* ja  Outi Särkikosken teos *Vesi – elämän lähde*. Noljakan pellavaiset kirkkotekstiilit on toteuttanut Aino Lampio. 

## Lähteet

## Aiheesta muualla

* Noljakan kirkko (joensuunseurakunnat.fi)
* Panoraamakuvaa kirkosta
Tunturi DX

**Tunturi DX** -mopo oli Super Sportin katuversio. Tunturi DX erosi Super Sportista muovisten katteiden ja neliönmuotoisen lampun takia.
Moottori on sama kuin Super Sportissa, ajoviimajäähdytteinen, 4-vaihteinen 1,5 hevosvoiman Puch VZ50 N4.

## Lähteet
Puhalluslamppu

**Puhalluslamppu** on polttoainekäyttöinen kädessä pidettävä kuumennuslaite. Juottaminen ja esimerkiksi jäätyneiden putkien sulattaminen ovat eräitä puhalluslampun käyttötapoja. Pienikokoisia puhalluslamppuja käytetään myös ruoan liekittämiseen.

Polttoaineena käytettiin aiemmin bensiiniä tai petrolia, nykyään käytetään yleisesti nestekaasua. Nestekaasukäyttöisen puhalluslampun kansanomainen nimi on **toho**.

Puhalluslampun kehitti 1880-luvulla ruotsalainen keksijä Carl Richard Nyberg.
 
## Katso myös
* Tulityökortti

## Lähteet

## Aiheesta muualla
Juan Gris

**José Victoriano González-Pérez** (23. maaliskuuta 1887 – 11. toukokuuta 1927), paremmin tunnettu taiteilijanimellään **Juan Gris**, oli espanjalainen taidemaalari ja kuvanveistäjä, joka vietti ison osan elämästään Ranskassa. Hänen työnsä liittyvät kiinteästi kubismin kehittymiseen. Grisin muotokuva ystävästään ja maanmiehestään Pablo Picassosta on merkittävä varhaiskubismin teos.

Gris syntyi Madridissa ja opiskeli siellä teknistä piirtämistaä ja kuvataiteita. Hän muutti Pariisiin 1906 ja ystävystyi sen ajan intellektuellien Henri Matissen, Georges Braquen, Fernand Légerin ja Amedeo Modiglianin kanssa. Hän piirsi kuvituksia ja pilapiirroksia lehtiin, ja vasta vuonna 1910 hän alkoi tosissaan maalata. Vuoteen 1912 mennessä hän oli jo kehittänyt omintakeisen kubistisen tyylin. Hän teki paljon kollaaseja, ja toisin kuin  Picasso ja Braque, jotka pysyttelivät melko yksivärisissä töissä, Gris käytti värejä monipuolisesti ja keksi uusia yhdistelmiä Matissen tapaan.

Vuonna 1924 hän suunnitteli asuja ja lavasteita Ballets russesille.

Gris kuoli vuonna 1927 vain neljäkymmentävuotiaana, ja häneltä jäi leski ja poika.


Tiedosto:Juan Gris - Portrait of Pablo Picasso - Google Art Project.jpg|*Picasson muotokuva*, 1912
Tiedosto:Juan Gris 001.jpg|*Sälekaihdin*, 1914
Tiedosto:Juan Gris - Harlequin with Guitar.jpg|*Harlekiini ja kitara*, 1919
Tiedosto:'Jar, Bottle and Glass' by Juan Gris, oil on canvas, 1911, Museum of Modern Art.JPG|Purkki, pullo ja laseja'', 1911 


## Lähteet

## Aiheesta muualla

*Complete Works  Juangris.org
McLaren MP4-22

**McLaren MP4-22** on Pat Fryn suunnittelema auto, jolla Formula 1 -talli McLaren kilpaili kaudella 2007. Autoa ajoivat espanjalainen Fernando Alonso ja brittiläinen Lewis Hamilton. Testikuljettajina toimivat brittiläinen Gary Paffett ja espanjalainen Pedro de la Rosa. Auto esiteltiin 15. tammikuuta Valencia Circuitilla Espanjassa 250&nbsp;000 henkilön kokoiselle juhlayleisölle. MP4-22 on ensimmäinen McLarenin auto, joka ei kerännyt valmistajien MM-sarjassa yhtään pistettä, koska kaikki sen pisteet hylättiin vakoiluskandaalin vuoksi.

## Kuljettajat
* 1.  Fernando Alonso
* 2.  Lewis Hamilton

### Testikuljettajat
*  Gary Paffett
*  Pedro de la Rosa

## Teknisiä tietoja
* Moottori: Mercedes-Benz FO 108S 2,4 l 32-venttiilinen 90° V8, joka painaa 90 kg.
* Vaihdelaatikko: McLaren seitsemänvaihteinen pituussuuntainen puoliautomaattinen, jossa on lisäksi peruutusvaihde
* Polttoaine: Mobil 1
* Öljy: Mobil 1
* Renkaat: Bridgestone, jotka ovat Enkein vanteilla

## Tulokset
(**lihavointi** tarkoittaa paalupaikkaa ja asteriski (*) nopeinta kierrosta)

McLaren ei saanut valmistajien pisteitä Unkarin GP:sta.

## Lähteet
Puhallustauti

**Puhallustauti** (*tympania*) on märehtijöiden sairaus, joka johtuu kaasujen kertymisestä pötsiin. Tila johtuu liiallisesta nuoren proteiinipitoisen rehun saannista, tyypillisesti esimerkiksi laitumelle laskettaessa. Seurauksena voi olla kuolema, ellei hoitoa saada nopeasti.

## Lähteet
NorthSide

**NorthSide** on yhdysvaltalainen levy-yhtiö, jonka päämaja on Minneapolisissa Minnesotassa. Yhtiö on erikoistunut uuteen pohjoismaiseen kansanmusiikkiin.

Yhtiön artisteihin kuuluvat Mari Boine, Garmarna, Gjallarhorn, JPP, Värttinä, Väsen, Loituma ja Wimme Saari.

## Aiheesta muualla
* Kotisivut
Panssarisiimaeliöt

**Panssarisiimaeliöt** (Dinoflagellata) on eliöryhmä, jonka noin 2&nbsp;000 yksisoluisesta lajista useat ovat yhteyttäviä ja loput toisenvaraisia, kuten loisia. Lajit jakautuvat noin 130 sukuun 12 lahkossa. Niitä elää pääasiassa merivedessä, jossa niitä esiintyy runsaasti. Nimitys viittaa niiden solujen pintaa verhoaviin panssarimaisiin selluloosalevyihin. Suurin osa panssarisiimaeliölajeista elää merivedessä planktisina, mutta jotkut elävät symbioosissa tai endosymbioosissa merieläinten kanssa.

Panssarisiimaeliöt ovat ulkoisten ominaisuuksiensa kannalta kasvien ja eläinten välimuotoja. Noin puolella tunnetuista lajeista on yhteyttämiseen tarvittavat viherhiukkaset, mutta toisaalta nekin usein kykenevät syömään esimerkiksi bakteereja. Tämän takia ennen molekyylisystemaattisten menetelmien kehittymistä niiden taksonominen asema oli epäselvä, ja kasvitieteilijät luokittelivat ne leviksi ja eläintieteilijät alkueläimiksi. Sittemmin on selvinnyt, että ne eivät kuulu sen enempää kasvi- kuin eläinkuntaankaan. Nykyään tiedetään, että esimerkiksi malariaa aiheuttavat *Plasmodium*-itiöeläimet kuuluvat samaan kuntaan ja pääjaksoon panssarilevien kanssa.

Valtaosalla panssarisiimaeliöistä on kaksi eripituista uintisiimaa (flagellaa), ja niiden soluseinä koostuu selluloosalevyistä (*Theca*). Toinen uintisiima sijaitsee solua kiertävässä uurteessa (*Cingulum*), toinen puolestaan osoittaa solusta poispäin. Leväsolujen koko vaihtelee 5 mikrometristä 2 millimetriin. Tuma (*dinocaryon*) on rakenteeltaan erikoinen. Se on kooltaan suuri, ja tumakalvoon kiinnittyneet kromosomit ovat jatkuvasti kokoonkiertyneinä. Yhteyttävillä panssarilevillä on kolmikalvoiset viherhiukkaset, jotka sisältävät c-klorofylliä sekä peridiniiniä. Viherhiukkaset ovat todennäköisesti peräisin joltakin ruskeiden levien kehityslinjaan kuuluneelta Chromalveolata-kunnan eliöltä. On myös panssarileviä, jotka ovat evoluution kuluessa menettäneet nämä viherhiukkaset, mutta jotka ovat hankkineet uudelleen kyvyn yhteyttää ottamalla soluihinsa endosymbionttisia viherleviä.

Panssarisiimaeliöiden lisääntyminen tapahtuu suvullisesti ja niillä on haplontti elinkierto. Elinkierto voi olla monimutkainen erilaisine lepoitiövaiheineen. Kaksi haploidista leväsolua voivat yhtyä tsygootiksi, josta puolestaan muodostuu meioosin kautta uusia haploideja leväsoluja. Monet lajit voivat tuottaa myös suvuttomia itiöitä. Panssarisiimaeliöt saattavat suotuisissa olosuhteissa lisääntyä räjähdysmäisesti, jolloin yhdessä litrassa vettä voi olla jopa 60 miljoonaa yksilöä. Tällöin ne aiheuttavat leväkukintoja, jotka värjäävät veden kellertäväksi tai rusehtavanpunaiseksi. Itämeressä tällaisia panssarisiimaeliökukintoja esiintyy erityisesti keväällä jäiden lähdettyä, kesän leväkukinnot ovat puolestaan sinilevien aiheuttamia. Osa panssarisiimaeliölajeista tuottaa hermomyrkkyjä, jotka ovat haitallisia kaloille ja muille meren eläimille. Noctilucea-luokan lajit puolestaan voivat bioluminesenssin avulla aiheuttaa sinertäviä välähdyksiä öisen meren pinnalla.

## Lähteet
* Rikkinen, Jouko: Leviä, sieniä ja leväsieniä. Yliopistopaino, 1999. 
* CD-Facta 2005
* Encyclopædia Britannica 2007

### Viitteet
Gustaf Strandberg

**Knut Gustaf Strandberg** (11. marraskuuta 1898 Pietari &ndash; 7. marraskuuta 1953 Helsinki) oli suomalainen arkkitehti ja nuoruudessaan moniotteluiden Suomen mestari 1920-luvun alussa.

## Kouluttautuminen ja urheiluharrastus

Strandberg suoritti arkkitehdin tutkinnon Teknillisessä korkeakoulussa vuonna 1926. Ennen arkkitehdiksi valmistumistaan hän oli huippuluokan yleisurheilija, Suomen mestari kymmenottelussa 1922 ja viisiottelussa 1923. 

### Saavutukset

* Kymmenottelun SM-kultaa vuonna 1922, SM-hopeaa vuosina 1921 ja 1923
* Viisiottelun SM-kultaa vuosina 1923, SM-hopeaa 1921 ja 1923
* 110 m aidat SM-hopeaa vuonna 1923.

## Ura arkkitehtina

Hän oli aloittanut työt Helsingin kaupungin rakennustarkastustoimistossa jo opiskeluaikanaan 1924 ja jatkoi samassa työpaikassa vuoteen 1928 asti. Strandberg  nimitettiin ylimääräiseksi arkkitehdiksi Yleisten rakennusten ylihallitukseen 1929. Hän toimi virkaatekevänä lääninarkkitehtina Kuopiossa vuodesta 1930 ja Oulussa vuodesta 1932. Oulun varsinaiseksi lääninarkkitehdiksi hänet nimitettiin 1937. Oulun aika on Strandbergin tuotteliainta aikaa. Monet Oulun keskustan 1930-luvun funktionalismia edustavat rakennukset ovat nimenomaan Strandbergin käsialaa. Vuoden 1949 kesällä Strandberg nimitettiin lääninarkkitehdiksi Helsinkiin. Hän kuoli Helsingissä vuonna 1953.

### Työt

* Kemin pappila – 1935
* Pakkahuoneenkatu 9 B, Oulu – 1936
* Oulunsuun sairaalan ylilääkärinasunto – 1937
* Oulun Puhelin Oy:n vanha toimitalo – 1937
* Säästöneliö, Valtatie 45, Tuira, Oulu – 1938 
* Koskitie 25, Oulu – 1938
* Toppilan seuratalo, Oulu – 1938 
* Asunto Oy Heikinkulma, Rautatienkatu 5 / Linnankatu 32, Oulu – 1939
* Svenska Privatskolan i Uleåborg – 1946
* Iin kirkko – (yhdessä Aarne Hytösen kanssa) 1949–1950 
* Asunto Oy Länsikulma, Pakkahuoneenkatu 9 A Oulu – 1953

## Lähteet

## Aiheesta muualla

*
Häämarssi (elokuva)

**Häämarssi** (*The Wedding March*) on vuonna 1928 valmistunut yhdysvaltalainen mykkäelokuva. Ohjaajana toimineen Erich von Stroheimin tarkoituksena oli tehdä elokuvasta kaksiosainen, mutta kun Stroheim ei saanut pidettyä tuotantokustannuksia kurissa, elokuvan teko keskeytettiin ja Stroheim erotettiin. *Häämarssin* jälkimmäisen osan, *The Honeymoonin* (1928), ainoa olemassa ollut kopio tuhoutui vuonna 1959.

## Juoni

Häämarssin tapahtumat sijoittuvat Wieniin ennen ensimmäistä maailmansotaa. Se kertoo ylimyssuvun pojasta, joka vastoin tahtoaan on määrätty menemään naimisiin varakkaan suvun tyttären kanssa.

## Näyttelijät

## Lähteet
* Mykkäelokuvasivusto
Philippe Herreweghe

**Philippe Herreweghe** (2. toukokuuta 1947 Gent &ndash; ) on belgialainen kapellimestari. Herreweghe tunnetaan erityisesti *[[Collegium Vocale Gent]]* - ja *[[La Chapelle Royale]]* -ryhmien perustajana ja vanhan musiikin tulkitsijana. Perustamiensa yhtyeiden kanssa Herreweghe on levyttänyt laajasti eri maiden ja aikakausien musiikkia.

Herreweghe opiskeli pianonsoittoa Gentin konservatoriossa samalla kun suoritti lääketieteen ja psykiatrian opintoja Gentin yliopistossa, mistä hän valmistui vuonna 1975. Hän myös aloitti kapellimestariuransa jo 1970-luvun alussa perustamassaan *[[Collegium Vocale Gent]]issä*, josta pian tuli yksi Euroopan arvostetuimpia vanhaa musiikkia esittäviä ryhmiä. Nikolaus Harnoncourt ja Gustav Leonhardt kannustivat häntä ja *Collegium Vocale Gentiä* nauhoittamaan täydellisen sarjan Bachin kantaatteja. Vuonna 1977 Herreweghe perusti Pariisissa *La Chapelle Royale* -ryhmän, joka keskittyy esittämään Ranskan kultakauden musiikkia.

Euroopan musiikkitoimittajat valitsivat Herreweghen vuonna 1990 "Vuoden musiikkipersoonaksi". Herreweghe ja *Collegium Vocale Gent* ovat myös nimetty Flanderin musiikkilähettiläiksi. Vuonna 1994 hän sai *[[Ordre des Arts et des Lettres|Officier des Arts et Lettres]]* - ja vuonna 2003 *[[Kunnialegioona|Chevalier de la Légion d'Honneur]]* -arvonimen ja vuonna 1997 kunniatohtoriuden Leuvenin katolisesta yliopistosta.

## Lähteet
*
*
Hurdegaryp

**Hurdegaryp** () on kylä Tytsjerksteradielin kunnassa, Friisinmaalla, Alankomaissa. Asukkaita Hurdegarypissa on 4&nbsp;945 (1.4.2009). Hurdegarypin historia ulottuu ainakin 1200-luvulle. 

Linnuntietä Hurdegarypistä on matkaa..

* ..Ryptsjerkiin 2,2 kilometriä
* ..Quatrebrasiin 2,2, kilometriä
* ..Veenwoudsterwaliin 2,9 kilometriä
* ..Tytsjerkiin 2,9 kilometriä
* ..Burgumiin 3,8 kilometriä
* ..Zevenhuizeniin 3,8 kilometriä
* ..Mûneiniin 3,9 kilometriä
* ..Suwâldiin 3,9 kilometriä
* ..Oentsjerkiin 5 kilometriä
* ..Garypiin 5,7 kilometriä

Maanviljely työllistää suurimman osan Hurdegarypin väestöstä. Kylän ympäristössä on lisäksi suuret turvevarat.

## Historia

Frieslandin tietosanakirjan mukaan nimi ”Hurdegaryp” tarkoittaa kovaa kapealla maakaisteleella sijaitsevaa aluetta.

Hurdegarypin kylä ei ole aina sijainnut samalla paikalla, vaan se on 1600- ja 1700-luvuilla siirtynyt pohjoisemmaksi. Hurdegarypiin rakennettiin 1200-luvulla kirkko ja nykyisin tämän vanhan kirkon paikalla sijaitsee luisteluhalli. Nykyisen kirkon rakennustyöt aloitettiin vuonna 1711.

## Lähteet

## Aiheesta muualla
* Hurdegaryp.nl
Collegium Vocale Gent

**Collegium Vocale Gent** tai **Collegium Vocale de Gand** on barokin vokaalimusiikin esittämiseen erikoistunut belgialainen kuoro, jonka perusti Philippe Herreweghe vuonna 1970. Ryhmä nousi maailmanmaineeseen 1980-luvun aikana. Ryhmä on tehnyt yli 65 levytystä pääasiassa Harmonia Mundi ja Virgin Classics -levymerkeille.

Tämä kuoromuodostelma oli ensimmäinen, joka 1970-luvulla aloitti toteuttamaan uudenlaista tapaa esittää barokkimusiikkia. Näin se herätti hyvin nopeasti suurten orkesterinjohtajien mielenkiinnon, tällaisia kapellimestareita olivat esimerkiksi Gustav Leonhardt, Nikolaus Harnoncourt sekä Ton Koopman. 

Musiikillisesti kuoron ohjelmisto ei kuitenkaan rajoitu ainoastaan barokkimusiikin esittämiseen, sillä se on löytänyt ohjelmistoonsa myös renessanssimusiikin teoksia, mutta tulkitsee myös runsaasti romanttista ja jopa nykymusiikkiakin. Collegium Vocale Gent on eritoten tunnettu pohjoissaksalaisten barokkisäveltäjien teosten esittäjänä, heihin lukeutuu myös Bach.

Orchestre du Collegium Vocale Gent liittyi vuonna 1989 osaksi kuoroa.

Kuoron muodostama yhteisö on tehnyt yli 60 äänitettä joko Orchestre du Collegium Vocale Gentin tai Orchestre des Champs Élysées'n kanssa. Usein kuoroa on avustanut belgialainen kuoro La Chapelle Royale tai jotkut muut musiikkiyhteisöt.

## Lähteet
* Collegium Vocale Gent
Iyad Allawi

**Iyad Allawi** (, s. 31. toukokuuta 1944) on irakilainen poliitikko, joka oli Irakin sodan jälkeisen Irakin väliaikaishallituksen pääministerinä heinäkuusta 2004 huhtikuuhun 2005. Hän toimi myös maan varapresidenttinä 2014–2015 ja 2016–2018. 

Allawi on lähtöisin merkittävästä šiiaperheestä. Hän opiskeli neurologiksi. Hän oli Saddam Husseinin nuoruudenystävä ja auttoi tätä nousemaan valtaan. Allawi oli jo opiskelijana mukana Baath-puolueen toiminnassa ja salaisen poliisin Mukhabaratin avustaja. Hän pakeni maasta 1971 Britanniaan, jossa erosi Baath-puolueesta ja perusti oman INA-puolueensa 1990.

Allawi oli ennen Irakin miehitystä vähän tunnettu henkilö kotimaassaan. Ennen Irakin sotaa Allawi työskenteli Yhdysvaltain CIA:n hyväksi Irakin Saddam Husseinin syrjäyttämiseksi. INAlla oli läheiset suhteet Yhdysvaltain  ja Britannian tiedustelupalveluihin ja se ilmeisesti toimitti osan Irakin joukkotuhoaseita koskevista tiedustelutiedoista, joita George W. Bush käytti Irakin sodan oikeuttamiseen.

Iyad Allawi johti 2007 Irak-lista-puoluetta, johon kuuluu sekä sunneja että šiioja.

Allawin puolue voitti vuoden 2010 vaalit, joissa se sai 91 paikkaa, vastaan istuvan pääministeri Nuri al-Malikin Oikeusvaltio-liiton 89 paikkaa.

## Lähteet
* Irakin pääministerin taustasta vaietaan, Suomen kuvalehti, 29/2004, 21.7.2004 13:25:50
* Tulitauko murtui Irakissa, Turun Sanomat, Julkaistu 30.5.2004 3:01:27

### Viitteet
Heinrich Friedrich Weber

**Heinrich Friedrich Weber** (7. marraskuuta 1843–24. toukokuuta 1912) oli saksalainen fyysikko ja professori. Hän syntyi 1843 Magdalan kaupungissa Saksassa. Elämänsä aikana hän mm. toimi professorina Berliinin yliopistossa. Parhaiten hänet tunnetaan hänen töistään ominaislämpökapasiteetin parissa. 

Weber tapasi elämänsä aikana myös nuoren Albert Einsteinin, josta tulevaisuudessa tulisi yksi maailmanhistorian tärkeimmistä teoreettisista fyysikoista. Weber huomasi nuoren Einsteinin lahjakkuuden ja kutsuikin tämän luennoilleen, joista Einstein tosin kieltäytyi. 

## Lähteet
Prost AP02

**Prost AP02** oli Loïc Bigoisin, Alan Jenkinsin ja John Barnardin suunnittelema auto, jolla Prost-talli kilpaili Formula 1 -kaudella 1999. Autoa ajoivat Olivier Panis, jolle kausi tallissa oli kuudes (Ligier mukaan luettuna), ja Jarno Trulli, joka oli tallissa toista kokonaista kauttaan. Auto oli väriltään tummansininen, kuten Prostin edellisetkin autot. Pääsponsorina oli yhä Gauloises.

Edellinen kausi AP01-autolla epäonnistui, sillä talli saavutti silloin vain yhden pisteen. AP02 oli hieman parempi kuin AP01. Auto vaikutti vähän väliä lupaavalta, mutta keskeytyksiä ja pistesijojen ulkopuolelle sijoittumisia tuli paljon. Kauden kohokohta oli Trullin ensimmäinen palkintosijoitus sateisessa Euroopan Grand Prix'ssa. Trullin ajo teki vaikutuksen Eddie Jordaniin, joka palkkasi Trullin Jordan-talliinsa eläkkeelle jäävän Damon Hillin tilalle kaudeksi 2000. Panis sai huonosti sujuneen kauden jälkeen lähteä tallista.

Talli sijoittui seitsemänneksi valmistajien MM-sarjassa yhdeksällä saavuttamallaan pisteellä. Tosin kaudella 2010 alkavalla pistejärjestelmällä pisteitä olisi tullut 64, joista 22 olisi saavutettu Euroopan GP:ssa.

## Teknisiä tietoja
* moottori: Peugeot A18, 72° V10
* vaihdelaatikko: Prost, 6-vaihteinen, puoliautomaattinen
* polttoaine: Total
* renkaat: Bridgestone

## Saavutukset
* kilpailuja: 16
* voittoja: 0
* paalupaikkoja: 0
* nopeimpia kierroksia: 0

## Formula 1 -tulokset

## Lähteet
**[[AUTOCOURSE]] 1999-2000*, Henry, Alan (ed.), Hazleton Publishing Ltd. (1999)
Tampereen Kivimuseo

**Tampereen Kivimuseo** on luonnontieteellinen museo, joka toimi Museokeskus Vapriikissa Tampereella. Museon kokoelmaan kuuluu runsaat 8&nbsp;000 esinettä, joista noin 7&nbsp;000 on esillä näyttelyssä. Mukana on jalokiviä, korukiviä, rakennus- ja koristekiviä, synteettisiä kiviä sekä mineraaleja, meteoriitteja ja fossiileja. Näytteitä on yli 80 maasta.

Kokoelman keräsi tamperelainen kiviharrastaja, diplomi-insinööri Paavo Korhonen (1920–2018). Kyseessä on huomattavan laaja ja Suomessa ainutlaatuinen yksittäisen harrastajan keräämä kivi- ja mineraalikokoelma. Korhonen toivoi, että Kivimuseo innostaisi etenkin lapsia ja nuoria tutkimaan ja keräilemään kiviä. Näyttely purettiin elokuussa 2024.
 
## Historia

Paavo Korhonen aloitti kiviharrastuksensa heinäkuussa 1980. Hän vieraili lomamatkalla Eräjärven kivimuseossa ja ihastui siellä näkemiinsä brasilialaisiin akaatteihin. Korhonen päätti itsekin alkaa keräillä kauniita kiviä. Hän myös osti Eräjärveltä kokoelmansa ensimmäisen kiven, brasilialaisen montebrasiitin.

Korhonen etsi kiviä maastosta ja kotimaisten kivimessujen kautta, mutta suurimman osan kokoelmastaan hän hankki ulkomailta ostamalla tai vaihtamalla. Hän rahoitti kivihankinnat muun muassa myymällä postimerkkikokoelmansa.

Syyskuussa 1997 Korhonen lahjoitti Tampereen kaupungille ensimmäisen kivierän, noin 3&nbsp;500 esinettä. Hän esitti samalla toivomuksen, että kivet pääsisivät näytteille museoon. Lahjoitus johti näin Kivimuseon perustamiseen. Korhonen jatkoi kokoelman kartuttamista vielä sen jälkeenkin. 

Kivimuseo sijaitsi marraskuuhun 2013 asti pääkirjastotalo Metson alakerrassa, jossa sillä oli noin 400 neliömetrin tilat. Museo joutui muuttamaan pois, koska kirjasto tarvitsi tilat omaan käyttöönsä. Kivimuseo avattiin uudelleen Vapriikissa joulukuussa 2014. Muuton yhteydessä näyttelyn ilme uudistettiin ja tiedot ajanmukaistettiin. Näyttelytilan pinta-ala pieneni hieman, mutta museon kävijämäärä kasvoi.

## Kokoelma

Kivimuseon esineet on hankittu visuaalisin perustein. Korhosen mukaan häntä kiehtoi nimenomaan kivien esteettisyys, ei esimerkiksi niiden mineraalipitoisuus tai käyttöarvo. Kokoelmassa on siksi paljon värikkäitä, erikoisen näköisiä ja isoja kiviä. Museon suurikokoisimmat näytteet ovat fossilisoituneen puun kappaleita, jotka painavat puolitoista tonnia. Kokoelman yhteispaino on arvioiden mukaan vähintään 30 tonnia.

Museon vanhimmat näytteet ovat 4,7 miljardia vuotta vanhoja meteoriitteja. Ne ovat Tampereen museoiden vanhimmat esineet. 

Kivimuseolla on harvinaisen edustavia pallokivinäytteitä. Ne ovat herättäneet kansainvälistä kiinnostusta.

## Lähteet

## Aiheesta muualla

*Kivimuseon kotisivut
*Kivimuseon tehtävämoniste alakoululaisille 
*Kivimuseon tehtävämoniste yläkoululaisille ja lukiolaisille
You Can’t Stop Rock ’n’ Roll

**You Can't Stop Rock 'N' Roll** (1983) on hard rock -yhtye Twisted Sisterin toinen albumi.

## Kappaleet
#
#
#
#
#
#
#
#
#
#

## Aiheesta muualla
* 
*
Asemasota Missejoella

**Asemasota Missejoella** (nykyinen Misajoki) käytiin ensimmäisessä maailmansodassa Saksan itärintamalla, ja siihen osallistui suomalaisista miehistä koottu ja saksalais-suomalaisen päällystön johtama Kuninkaallinen preussilainen jääkäripataljoona 27 kesä–elokuussa 1916. Tämä jakso oli jääkäripataljoonan ensimmäinen rintamapalvelus, jolloin se myös koki ensimmäiset taistelutappionsa.

Jääkäripataljoona 27 oli alistettuna saksalaisen 3. ratsuväkiprikaatin osasto B:lle, jota johti eversti Dewall. Pataljoona otti asemansa 11.–12. kesäkuuta Ulaanirykmentti 9:ään ja Nostoväkirykmentti 17:n 3. pataljoonaan kuuluneilta joukoilta. 

Asemat sijaitsivat Tirulin suoalueella Jelgavasta,  Riikaan johtavien rautatie- ja maantieyhteyksien itäpuolella. Misa kulkee silloisen rintamalinjan halki. Niille oli tyypillistä alava ja märkä maasto, joka teki esimerkiksi asemien kaivamisen paikoitellen mahdottomaksi, siksi asemat ja ”kämpät” (majoituskorsut) rakennettiin maan päälle.

13. kesäkuuta 1916 haavoittui ruuanhakumatkalla kuolettavasti 1. komppaniaan kuulunut jääkäri Alfred Hyytinen. Hän oli ensimmäinen kaatunut jääkäri.  

Jääkäripataljoonan asemasotajakso Misajoella päättyi yllättävään siirtoon Tukumsiin ja edelleen Riianlahden rannikolle.

## Lähteet
* 
* 
* 

### Viitteet